पाएं अपने शहर की ताज़ा ख़बरें और फ्री ई-पेपरडाउनलोड करें
हिंडौनसिटी प्रशासन ने शहर में कोविड-19 की पालना नहीं करने वाले तीन दुकानों को सीज कर 27 लोगों के चालान कर 7 हजार 700 रुपए का जुर्माना वसूला है।उपखंड अधिकारी सुरेश कुमार यादव ने बताया कि रेड अलर्ट अनुशासन पखवाड़े के दौरान सरकार की ओर से जारी गाइडलाइन की पालना नहीं करने वाले लोग व दुकानदारों के खिलाफ अभियान चलाकर कार्रवाई की जा रही है। उन्होंने बताया कि इस दौरान कुछ दुकानदारों द्वारा चोरी छुपे दुकान खोलने की जानकारी मिली। इस पर एसडीएम, तहसील व नगरपरिषद की टीम मौके पर पहुंची और तीन दुकानों को सजी करने की कार्रवाई की।
इसके साथ ही गाइडलाइन की पालना नहीं करने पर 27 लोगों के चालान काटकर 7 हजार 700 रुपए का जुर्माना वसूला।सपोटरा|पुलिस ने जनअनुशासन पखवाड़े के दौरान बुधवार को सख्ती दिखाते हुए कोरोना एड़वाईजरी की पालना नही करने वाले 9 दुकानदारों सहित 25 लोगों से 6 हजार 100 रुपए का जुर्माना वूसलने के साथ अनावश्यक रूप से सड़कों पर दौड़ रहे 17 वाहनों के खिलाफ 207 एमबी एक्ट की कार्रवाई की है।पुलिस निरीक्षक बनवारीलाल मीणा ने बताया कि सपोटरा कस्बे में 9 दुकानदारों द्वारा हिदायद देने के बाबजूद कोरोना गाइड़लाईन की पालना नही करने पर 4500 रुपए तथा सोशल डिस्टेंसिंग की पालना नही करने वाले 16 लोगों से 1600 रुपए का जुर्माना वसूल किया गया। इधर,अनावश्यक रूप से घूम रहे 17 दुपहिया व चौपहिया वाहनों के खिलाफ 207 एमबी एक्ट की कार्रवाई की है। पुलिस निरीक्षक ने बताया कि गांवों व कस्बों में अनावश्यक रूप से घूमने वाले लोगों को क्वारेंटाइन तथा वाहनों को जप्त करने की कार्यवाही की जावेगी।
उन्होने कोरोना संक्रमण की घातक दूसरी लहर में मानव जीवन बचाने के लिए लोगों को मास्क पहनने,सोशल डिस्टेंसिंग रखने तथा अनावश्यक रूप से घर से नही निकलने की समझाईश की गई।पांच गिरफ्तार: पुलिस ने झगड़ा करते हुए पांच लोगों को बुधवार को गिरफ्तार किया है। पुलिस के अनुसार पुलिस निरीक्षक बनवारीलाल मीणा ने ग्राम पंचायत ड़ाबरा में बंटवारे को लेकर आपस में झगड़ा व पत्थरबाजी कर रहे तीन भाई रामकेश,धर्मसिंह व मक्खन मीणा तथा ग्राम पंचायत अमरवाड़ के गांव टिपुआ की एक दंपत्ति के खिलाफ पुलिस में परिवाद देने पर पुलिस थाने में झगड़ा कर रहे रामस्वरूप व बरफी देवी मीणा को एएसआई गोपाल सिंह ने गिरफ्तार किया है।
श्रीमहावीरजी|राज सरकार द्वारा कोविड-19 को लेकर जारी गाइडलाइन की पालना को लेकर बुधवार को श्रीमहावीरजी पुलिस ने कस्बा सहित आसपास के गांवों में फ्लैग मार्च किया। इस दौरान एडवाइजरी की पालना नहीं करने के खिलाफ कार्रवाई करते हुए जुर्माना राशि वसूली। कस्बे के मुख्य बाजार, बस स्टैंड, देवनारायण चौराहा सहित कई जगहों पर बेवजह दोपहिया व चौपहिया वाहन से घूमने वाले, सोशल डिस्टेंस की पालना नहीं करने व मास्क नहीं पहनने वाले 35 लोगों के खिलाफ कार्रवाई करते हुए 3500 रुपए का जुर्माना वसूला और 30 दुपहिया वाहनों को जप्त किया।
25 दुपहिया वाहनों को किया जब्त, 50 के काटे चालान मासलपुर | कोरोना से सुरक्षा को लेकर जन अनुशासन पखवाडे के तहत मासलपुर पुलिस सख्त हो रही है बुधवार को कस्बा के बस स्टैण्ड पर सोशल डिस्टेंस की पालना नहीं करने पर 50 लोगों के चालान काट जुमाग्ना वसूल किया गया है जबकि 25 दुपहिया वाहनों को जब्त करने की कार्यवाही की है।कोरोना संक्रमण के चलते सरकार द्वारा जारी की गई गाईड लाईन की पालना नहीं करने पर कार्यवाही की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn